Oslo sier nei til muslimsk grunnskole på Grønland

Etablering av skolen vil kunne få negative konsekvenser for integreringsarbeidet til Oslo, mener byrådet.

Oslo kommune bruker betydelige ressurser på integreringstiltak og språkopplæring. Etablering av denne skolen vil kunne få negative konsekvenser for dette arbeidet, mener Kristin Vinje (H), konstituert byråd for kunnskap og utdanning. Signe Dons

4. okt. 2015 20:38 Sist oppdatert 5. oktober 2015

Stiftelsen Den muslimske Grunnskole søker om å få starte opp en barne— og ungdomsskole med plass til 200 elever på Grønland i Oslo fra 2016.

Det er Utdanningsdirektoratet som behandler søknaden, mens Oslo kommune avgir høringsuttalelse.

Byrådet gir uttrykk for at de er positive til private alternativer til den offentlige skolen, men anbefaler at akkurat denne søknaden ikke godkjennes fordi de mener etablering av skolen vil kunne få negative konsekvenser for integreringsarbeidet i hovedstaden.

Byrådet skriver i uttalelsen at de mener integrering og konsekvenser for nærliggende skoler er momenter som må tillegges betydelig vekt i den påfølgende saksbehandlingen.

«På bakgrunn av forventet elevsammensetning ved skolen, herunder at skolen er planlagt lokalisert på Grønland, ser Oslo kommune at etablering av skolen vil kunne medføre betydelige utfordringer», heter det i svarbrevet som ble sendt i slutten av september.

Etableringen vil ifølge byrådet kunne få «vesentlige konsekvenser for integreringen lokalt, dvs. forusetninger for språkutvikling/opplæring og felleskap med etniske norske barn, på denne skolen og i området.»

Annen aktør bak islamsk grunnskole

Byråden skriver videre at Oslo kommune bruker betydelige ressurser på integreringstiltak og språkopplæring.

«Etablering av denne skolen vil kunne få negative konsekvenser for dette arbeidet, herunder den særskilte satsingen på Tøyenområdet», skriver Kristin Vinje (H), konstituert byråd for kunnskap og utdanning, videre.

Også Stiftelsen Seven Minds for Future har søkt om å få starte opp en islamsk grunnskole med plass til 350 elever i Oslo (det er ikke spesifisert hvor).

Oslo kommune mener søknaden er så mangelfull at de ikke har grunnlag for å kunne foreta tilstrekkelig vurdering.

Wergeland International School får ja

Oslo kommune har uttalt seg til en tredje privatskole, Wergeland Intemational School. Skolen planlegger å starte opp neste høst, sentralt i Oslo, med 150 elever.

Skolen opplyser at de skal bruke læreplaner som er utviklet av International Baccalaureate (IB).

LES OGSÅ:

Les også Vet du ikke hva slags VGS-linje du skal søke? Si ;D gir deg oversikten

Dette er den eneste av de tre søknadene Oslo kommune anbefaler. I saken uttalelsen skolebyråden følgende:

«Et godt internasjonalt skoletilbud vil ikke minst være viktig for at næringsliv, offentlig forvaltning og utdarmings— og forskningsmiljøene skal kunne rekruttere nødvendig kompetanse intemasjonalt. Oslo kommune ser derfor positivt på at det etableres private altemativer til den offentlige satsingen».

Oslo klaget inn vedtak i fjor

I fjor fikk Mødre for muslimsk grunnskole godkjenning fra Utdanningsdirektoratet til å starte en muslimsk grunnskole. Oslo kommune klagde da vedtaket inn for Kunnskapsdepartementet, somga kommunen medhold og omgjorde Utdanningsdirektoratets vedtak.

Tenker ikke geografi

Siri Derouiche, daglig leder for Stiftelsen Den muslimske Grunnskole, mener det ikke er gitt at skolen havner på Grønland.

— Jeg vet dette er et problem på Tøyen, men vi har ingen lokaler ennå. Det er derfor ikke gitt at det bare er muslimer på Grønland som vil søke seg til denne skolen. Skolen kan havne hvor som helst, vi tenker ikke geografi, men minoritet.

Dessuten kommer vi til å følge ordinær læreplan, i tillegg til at det blir arabisk som et fremmedspråk, sier hun.